b'\n_START_ARTICLE_\nSemezdin Mehmedinovi\xc4\x87\n_START_SECTION_\n\xc5\xbdivotopis\n_START_PARAGRAPH_\nMehmedinovi\xc4\x87 je ro\xc4\x91en 1960. godine u Kiseljaku kod Tuzle. Na sveu\xc4\x8dili\xc5\xa1tu u Sarajevu diplomirao je komparativnu knji\xc5\xbeevnost i bibliotekarstvo. U razdoblju od 1986\xe2\x80\x9389. godine ure\xc4\x91ivao je \xc4\x8dasopis Lica i omladinske novine Valter._NEWLINE_1991. godine utemeljio je \xc4\x8dasopis Fantom slobode, koji je izlazio prije i tijekom rata (tri prijeratna i tri ratna broja). Objavio je dvije knjige pjesama: Modrac i Emigrant. Bio je i jedan od utemeljitelja \xc4\x8dasopisa Dani._NEWLINE_Autor je igrano\xe2\x80\x93dokumentarnog filma Mizaldo ili kraj teatra u produkciji RTV Bosne i Hercegovine 1994. godine (sure\xc5\xbeiser Benjamin Filipovi\xc4\x87). Godine 1996. se iseljava iz BiH i kao politi\xc4\x8dki izbjeglica se useljava u SAD. Danas \xc5\xbeivi i radi u Aleksandriji (Virginia).'